[{"text_idx": "#000008", "text": "Cystadleuaeth ar draws y DU i leoliadau celfyddydol a diwylliannol yw\u2019r Gwobrau Fantastic for Families. Mae dros 500 o leoliadau yn y DU sydd wedi\u2019u hachredu gyda bathodyn Safonau Celfyddydau\u2019r Teulu, sy\u2019n golygu eu bod nhw\u2019n dilyn arweiniad eglur wrth groesawu teuluoedd i sefydliadau celfyddydol, gan gynnwys ystyried pa gyfleusterau a gweithgareddau sy\u2019n addas i deuluoedd."}, {"text_idx": "#000009", "text": "Cynhelir Fantastic for Families gan Family Arts Campaign, rhaglen gydweithredol, genedlaethol a ariennir gan Gyngor Celfyddydau Lloegr ac a arweinir gan sectorau\u2019r celfyddydau gweledol a pherfformio i gynyddu lefelau cyfranogiad teuluoedd yn y celfyddydau."}, {"text_idx": "#000010", "text": "Roedd yn rhaid i ni guro cystadleuwyr bendigedig eraill megis: artsdepot, Neuadd Ffilharmonig Lerpwl, Oriel Gelf a Pharc Compton Verney a\u2019r \u2018Point\u2018 (dartiau), ac rydym wrth ein boddau ein bod wedi cael ein cydnabod fel y Lleoliad Gorau i Deuluoedd yn y DU, yn o\u0302l \u2018Fantastic for Families\u2019."}, {"text_idx": "#000012", "text": "Rydym yn falch o\u2019r ffaith ein bod yn gwneud ein gorau glas i gynnwys teuluoedd gymaint a\u0302 phosib. Wyddech chi, o ddechrau arddangosfa \u2018Dwlu ar y Geiriau\u2019 rydym wedi dod a\u0302 phobl o bob oedran ynghyd i sicrhau bod ein harddangosfa\u2019n addas i bawb? Ond nid yr arddangosfa\u2019n unig sy\u2019n gwneud Canolfan Dylan Thomas yn addas i deuluoedd, mae\u2019r staff y tu o\u0302l i\u2019r ddesg ac yn y swyddfa gefn yn cyfrannu\u2019n sylweddol hefyd wrth groesawu\u2019r holl ymwelwyr a\u0302 gwe\u0302n wrth wneud yn sicr y caiff pawb amser da yn ein harddangosfa ac yn ystod ein gweithgareddau."}, {"text_idx": "#000013", "text": "Diolch i\u2019r rhai sydd wedi cefnogi\u2019n harddangosfa \u2018Dwlu ar y Geiriau\u2019 a\u2019n rhaglen o ddigwyddiadau yn ystod y blynyddoedd diweddar. Rydym yn gobeithio y byddwn yn gallu parhau i addysgu, ymgysylltu ac ysbrydoli llawer mwy o ymwelwyr yn ystod y blynyddoedd sydd i ddod!"}, {"text_idx": "#000014", "text": "Oddi wrth bob un ohonom yng Nghanolfan Dylan Thomas \u2013 diolch o galon i chi! \ud83d\ude42"}, {"text_idx": "#000016", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}]